EkBass/fiwiki-20250220-pages-articles huggingface dataset:
Kidusmadot

Kidusmadot (Monogenea) on laakamatojen pääjaksoon kuuluva eläinluokka. Kidusmadot ovat loisia, jotka elävät useimmiten kalojen, sammakoiden, kilpikonnien ja mustekalojen kiduksissa, iholla ja evissä. Niillä on sama isäntä koko aikuisen elämänsä ajan.Flatworms - Class Monogenea Joitakin lajeja tavataan myös kalojen peräaukoissa. Ne tarttuvat kalaan koukkumaisilla ulokkeilla, mikä aiheuttaa kalalle ärsytystä ja iho-oireita. Kutiavat kalat hankaavat itseään kiviä vasten ja saattavat saada lisää ihovaurioita. Näihin ihovaurioihin saattaa tulla bakteeritulehduksia. Kidusmatotartunnan tyypillisiä oireita ovat pään ja kylkien hierominen rakenteita vasten, pään ravistelu, hakeutuminen virtapaikkoihin kuten suodattimen suuaukon luo, pohjan lähellä nyhjöttäminen ja ilman haukkominen veden pinnassa.Gill Flukes Nielsen Marine Mates Aiemmin kidusmadot luokiteltiin tiehytmatojen (Trematoda) alaluokaksi.ITIS. == Lähteet == Luokka:Eläinten loistaudit Luokka:Rhabditophora
Näöntarkkuus

Näöntarkkuus on silmälääketieteessä ja yleisesti näön tutkimuksessa käytetty suure, joka kuvaa silmän ja muun näköjärjestelmän kykyä tarkkaan näkemiseen eli lähekkäisten pisteiden erottamiseen toisistaan. Tämä on verkkokalvon keskiosan solujen ominaisuus. Näöntarkkuutta mittaavassa testissä testattavalle yleensä näytetään mustia kuvioita valkoista taustaa vasten standardisoiduissa valaistusolosuhteissa niin, että etäisyys kohteeseen pysyy samana, mutta kuvioiden muoto ja koko vaihtelevat. Tällaista mittausvälinettä kutsutaan näkötauluksi. Nykyisin käytössä on yhä enemmän näkötestitauluja, joita kutsutaan nimellä valolaatikko, koska niissä on kuvioiden takana valon lähde, jonka kirkkautta voidaan säädellä. Vanhemmissa näkötauluissa kuvioina olivat eri suuntiin osoittavat E-kirjaimet, kun taas uudemmissa käytetään eri kirjaimia. Taululla suoritettavan testin tuloksena saatava näöntarkkuus ilmaistaan käyttäen mittayksikkönä visus-arvoa. Visuksen arvo 1,0 tarkoittaa sitä, että henkilö kykenee erottamaan kaksi pistettä jotka ovat yhden kulmaminuutin etäisyydellä toisistaan. Normaalina näöntarkkuutena pidetään visus-arvoa, joka on 0,8 tai korkeampi. Keskimääräinen normaali näöntarkkuus on 1,0.http://www.nkl.fi/tietoa/aistimus.htm Kun visus laskee alle 0,3:n, on kyseessä näkövamma, joko heikkonäköisyys (visus 0,05–0,3) tai sokeus (visus alle 0,05). Näöntarkkuuden arvoa käytetään terveydentilan raportoinnissa, mm. potilastiedoissa. Sen perusteella myös arvioidaan henkilön työkykyä, apuvälineiden tarvetta ja mm. kykyä kuljettaa moottoriajoneuvoa. Nykyisten säädösten mukaan ajokorttiin vaaditaan vähintään näöntarkkuus 0,5 laseilla korjattunahttp://www.optometria.fi/?act=22. Näöntarkkuuden lisäksi yleisesti mitattuja näkemisen osa-alueita ovat kontrastiherkkyys, värien erottamiskyky ja näkökenttä. Liikenteessä toimimisen kannalta välkkeen näkeminen on hyvin tärkeää, koska se on osa liikkeen havaitsemista. Liikennenäön, eli lähinnä välkeherkkyyden, mittaamiseksi onkin kehitelty testausmenetelmiähttp://www.retina.fi/rpnaont.html http://www.lea- test.fi/su/tyonako/liikenne/index.html. == Lähteet == Luokka:Näkö Luokka:Seulonnan keskeiset artikkelit
Ugyen Wangchuck

Ugyen Wangchuck (, myös Deb Nagpo; 11. kesäkuuta 1862 – 26. elokuuta 1926) oli Bhutanin ensimmäinen kuningas vuosina 1907–1926. Ugyen Wangchuck onnistui lyömään poliittiset vihollisensa ja hänen onnistui yhdistää Bhutan pysyvästi vuosina 1882–1885 käydyistä kapinoista ja sisällissodista huolimatta. Vuonna 1907 maan tuolloisen pääkaupungin Punakhan asukkaat valitsivat Ugyen Wangchuckin yksimielisesti maansa kuninkaaksi. Bhutania, kuten muutakin Brittiläistä Intiaa, hallinneet britit tunnustivat hänet virallisesti Bhutanin maharadžaksi, ja vuonna 1904 hänet lyötiin ritariksi. == Lähteet == * Bhutanmajestictravel.com * bhutan2008.blogspot.com Luokka:Bhutanin kuninkaat Luokka:Vuonna 1862 syntyneet Luokka:Vuonna 1926 kuolleet
Ronald Dorsey

Ronald Dorsey (s. 2. marraskuuta 1983) on yhdysvaltalainen koripalloilija, joka edustaa Australian pääsarjassa pelaavaa Melbourne Tigersia. Dorsey on pituudeltaan 197 cm. == Pelaajaura == Dorsey aloitti ammattilaisuransa kaudella 2005–2006 I-divisioonassa pelanneesta Kauhajoen Karhusta. Hän oli 23,0 pisteen keskiarvolla sarjan kolmanneksi paras korintekijä. Lisäksi hän otti ottelua kohti 7,7 levypalloa ja antoi 1,5 koriinjohtanutta syöttöä. Dorseyn riistokeskiarvo 3,0 riitti sarjan riistotilaston voittoon. Karhu sijoittui I-divisioonassa kolmanneksi ja pääsi siten SM-karsintasarjaan. Karsintasarjassa Dorsey pelasi 19,8 pisteen, 6,0 levypallon, 3,5 syötön ja 2,3 riiston keskiarvoilla. Kauden 2006–2007 Dorsey pelasi liettualaisessa KK Neptūnasissa Liettuan koripalloliigaa ja Baltian liigaa. Kaudeksi 2007–2008 hän siirtyi ranskalaiseen SPO Rouen Basketiin pelaamaan Ranskan pääsarjan alempaan divisioonaan (Pro B:hen). Dorsey pelasi myös kaudella 2008–2009 ylempään divisioonaan (Pro A:han) nousseessa Rouenin joukkueessa. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2003–2004 McNeese State Yliopisto 25 36,6 % 20,0 % 81,0 % 1,1 2,1 3,2 0,7 1,3 1,0 0,3 4,4 109 2004–2005 McNeese State Yliopisto 28 55,8 % 37,5 % 52,3 % 1,1 2,2 3,3 0,9 1,5 0,9 0,6 8,5 237 2005–2006 Karhu I-divisioona 26 63,7 % 36,9 % 74,8 % 2,3 5,0 7,3 1,5 3,3 3,0 0,4 23,0 597 2006–2007 KK Neptūnas LKL 16 56,6 % 35,3 % 66,7 % 1,0 2,7 3,7 2,8 2,6 1,4 0,3 14,4 230 2007–2008 Rouen LNB Pro B 33 51,2 % 37,3 % 72,0 % 1,1 3,5 4,6 2,8 2,2 1,5 0,2 16,6 547 2008–2009 Rouen LNB Pro A 30 51,3 % 31,7 % 54,8 % 0,8 2,5 3,3 1,7 1,7 1,5 0,4 12,5 375 === Pudotuspelit === Kausi Joukkue Sarja O 2P % 3P % 1P % HL PL LEV S M R T PTS PTS YHT 2006–2007 KK Neptūnas LKL 7 55,0 % 23,5 % 75,9 % 2,1 3,7 5,9 1,9 2,6 1,1 0,6 16,0 112 2007–2008 Rouen LNB Pro B 2 57,1 % 28,6 % 100 % 0,5 0,5 1,0 0,5 0,0 1,5 0,0 14,5 29 === Kansainväliset sarjat === Kausi Joukkue Sarja O 2P % 3P % 1P % HL PL LEV S M R T PTS PTS YHT 2006–2007 KK Neptūnas BBL 25 53,0 % 35,4 % 65,1 % 1,9 3,4 5,2 2,3 2,8 1,8 0,2 14,6 366 1 kausi YHTEENSÄ BBL 25 53,0 % 35,4 % 65,1 % 1,9 3,4 5,2 2,3 2,8 1,8 0,2 14,6 366 * O = ottelut, 2p% = kahden pisteen onnistumisprosentti, 3p% = kolmen pisteen onnistumisprosentti, 1p% = yhden pisteen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Reikätauti

Reikätauti on kalojen sairaus, joka vaivaa sekä makeassa vedessä että merivesiakvaariossa pidettyjä lajeja. Makeavesiakvaariossa sitä tavataan lehtikaloilla ja muilla kirjoahvenilla, varsinkin riikinkukkoahvenella ja kiekkokaloilla. Merivesiakvaariossa keisarikalat ja välskärikalat sekä eräät muut kalat ovat sille alttiita. Reikätauti auiheuttaa reikiä ja kuoppia kalan ihoon, ensin päähän, myöhemmin myös kylkiviivan kohdalle. Reikätaudin aiheuttajasta on monia mielipiteitä. Monissa reikätautisissa kaloissa on Hexamita-alkueläimen aiheuttama tulehdus, mutta voi olla, että reikätauti altistaa kalat tälle infektiolle. Reikätaudin syyksi on arveltu myös kalkin, fosforin ja D3-vitamiinin epätsapainoa. Reikätautia on pidetty myös stressin aiheuttamana autoimmuunisairautena, joka liittyy etenkin huonoon vedenlaatuun. Luonnossa sitä esiintyy vain hyvin harvoin. == Lähteet == == Aiheesta muualla == * Luokka:Kalojen sairaudet
Kengännauha

Kengännauha on nauha, jolla kiristetään jalkine niin, että se pysyy jalassa kävellessä. Tyypillisin tapa kiinnittää kengännauha on solmia se rusetille. Kengännauhoja valmistetaan eripituisina, -paksuisina ja -värisinä, toisinaan myös kuvioituina. Myös valmistusmateriaalit vaihtelevat käyttötarkoituksen mukaan. Puuvillanauhat pitävät solmun yleensä paremmin kuin keinokuiduista valmistetut. Toisaalta keinokuidut tuovat nauhoihin kestävyyttä, jota vaaditaan esimerkiksi vaellus- ja työkengissä. Juhla- ja golfkengissä saatetaan käyttää vahattuja nauhoja ja purjehduskengissä nahkaisia, niiden paremman kosteudenkeston vuoksi.Smart Golf Elastiset nauhat ovat harvinaisia eikä niitä aina solmita lainkaan. Nauhat voidaan pitää kireällä myös erillisellä lukkomekanismilla. Kengännauhojen päissä on metallista tai muovista tehty holkki estämässä nauhan kudoksen purkaantumista sekä pienentämässä ja jäykistämässä rakennetta, helpottaen näin niiden pujottamista paikoilleen. Kengännauhojen pujotusreikiä kengässä vahvistavat metalliset tai muoviset vahvikerenkaat. ==Lähteet== == Aiheesta muualla == * Ian's Shoelace Site Tietoa eri tavoista solmia kengännauhat Luokka:Kengät
Nuori Victoria

Nuori Victoria () on Jean-Marc Valléen ohjaama historiallinen draamaelokuva Britannian kuningatar Viktorian varhaisista vaiheista. Elokuva tuli ensi- iltaan 2009. Sen aiheita ovat kuninkaallinen valtapeli ja 1800-luvulle epätavallinen feministinen asennoituminen. Tuottajakuntaan lukeutuvat Graham King, Martin Scorsese, Yorkin herttuatar Sarah ja Tim Headington. Elokuvan Westminster Abbey -kohtaukset kuvattiin Lincoln Cathedralin kirkossa syys- ja lokakuussa 2007.http://news.bbc.co.uk/1/hi/england/lincolnshire/7775430.stm Windsorin linnaa esitti Arundelin linna. == Juoni == Tarina alkaa vuodesta 1837, kun kuningas Vilhem on kuolemaisillaan. Kruununperimysjärjestyksessä häntä seuraa 17-vuotias Viktoria, jonka ympärillä käydään kiivasta valtataistelua. Ylisuojeleva äiti ja tämän neuvonantaja Conroy ovat eristäneet tytön ulkopuolisesta maailmasta. Viktorialle järjestetään avioliitto Belgian kuningas Leopoldin veljenpoika Albertin kanssa, mutta hän ei halua joutua enää muiden alistamaksi. Hän haluaa ystävän ja rakastajan eikä kontrolloivaa aviomiestä. 18-vuotiaana Viktoria kruunataan Britannian kuningattareksi ja vasta myöhemmin hän solmii rakkausavioliiton Albertinsa kanssa. == Näyttelijät == == Lähteet == Luokka:Vuoden 2009 brittiläiset elokuvat Luokka:Jean-Marc Valléen ohjaamat elokuvat Luokka:Brittiläiset draamaelokuvat Luokka:Elämäkertaelokuvat Luokka:Brittiläiset historialliset elokuvat Luokka:Parhaan puvustuksen Oscar-palkinnon saaneet elokuvat Luokka:Vuoden 2009 yhdysvaltalaiset elokuvat
Luettelo Brunein sulttaaneista

Tämä on luettelo Brunein sulttaaneista. Brunein sulttaani on maansa valtionpäämies. Sulttaanien sukupuu voidaan määrittää aina 1400-luvulle asti. Vallassa on ollut 29 sulttaania, jotka ovat luetteloituna alla aikajärjestyksessä vanhimmasta nuorimpaan. == Brunein sulttaanit aikajärjestyksessä == Vuodet Sulttaani Huomioita 1405 – 1415 Muhammad Shah 1415 – 1425 Ahmad 1425 – 1433 Sharif Ali 1433 – 1473 Sulaiman luopui kruunusta 1473 – 1521 Bolkiah 1521 – 1575 Abdul Kahar 1575 – 1600 Saiful Rijal 1600 – 1605 Shah Berunai 1605 – 1619 Hassan 1619 – 1649 Abdul Jailul Akbar 1649 – 1652 Abdul Jailul Jabbar 1652 – 1660 Muhammad Ali 1660 – 1673 Abdul Hakkul Mubin 1673 – 1690 Muhyiddin 1690 – 1705 Nassaruddin 1705 – 1730 Hussin Kamaluddin 1. kerta 1730 – 1745 Muhammad Alauddin 1745 – 1762 Hussin Kamaluddin 2. kerta 1762 – 1795 Omar Ali Saifuddin I 1796 – 1807 Muhammad Tajuddin 1806 – 1807 Muhammad Jamalul Alam I 1807 – 1829 Muhammad Kanzul Alam 1825 – 1828 Muhammad Alam 1829 – 1852 Omar Ali Saifuddin II 1852 – 1885 Abdul Momin 1885 – 1906 Hashim Jalilul Alam Aqamaddin 1906 – 1924 Muhammad Jamalul Alam II 1924 – 1950 Ahmad Tajuddin 1950 – 1967 Omar Ali Saifuddien III luopui kruunusta 1967– Hassanal Bolkiah ==Lähteet== *Brunein sulttanien sukupuu * Brunei
Kirkkojärvi (Somero)

Kirkkojärvi on Paimionjoen vesistöön kuuluva järvi Somerolla. Se on osa Someron halki virtaavaa Paimionjoen yläjuoksun järviketjua, joka on muodostunut luode–kaakko-suuntaiseen, kartalla viivasuorana näkyvään kallioperän murrokseen. Kirkkojärveen laskee idästä Hirsjärvestä Someronjoeksi nimitetty Paimionjoen osuus ja pohjoisesta Paimionjoen sivujoki Jaatilanjoki. Järvi laskee lännessä Härkälän kartanon luona olevasta salmesta Saarentaanjärveen. Vedenpinnan korkeus koko Paimionjoen yläjuoksun järviketjulla on 81,2 metriä. Järven pinta-ala on 59,3 hehtaaria ja suurin syvyys noin 17 metriä. Kirkkojärvessä, kuten muissakin Paimionjoen yläjuoksun järviketjun savipohjaisissa ja pääosin laajoilta savitasangoilta vetensä saavissa järvissä vesi on sameaa ja runsasravinteista. Aiemmin Kirkkojärveen laskettiin myös Someron keskustaajaman jätevesiä, mutta jätevedenpuhdistamon rakentamisen jälkeen puhdistetut jätevedet lasketaan nykyään Uskelanjoen latvahaaraan Mustjokeen Someron keskustaajamaan eteläpuolella. Järven rannalla tai sen välittömässä läheisyydessä sijaitsevat järvelle nimensä antanut Someron kirkko, kivisakasti ja lainajyvämakasiinit, Harjun ja Härkälän kartanot, Someron Pappila sekä Lammin ja Joensuun kylät. Joensuun kylän ympärille on kehittynyt Someron keskustaajama, joka nykyään ympäröi Kirkkojärveä idässä, kaakossa ja pohjoisessa. Maaseutumaisempaa ympäristöä on vielä Harjun ja Härkälän kylissä, joihin omakotiasutus on kuitenkin nopeasti leviämässä. Järven etelärannalla Härkälässä Härkäläntien varrella on Someron kaupungin uimapaikka ja veneranta. ==Lähteet== Luokka:Someron järvet Luokka:Paimionjoen vesistö
Jyri Rönn

Jyri-Petteri Rönn (s. 3. huhtikuuta 1971 Jyväskylä) on jyväskyläläinen jääkiekkoerotuomari. 28. joulukuuta 2010 hän tuomitsi 600:nnen liigaottelunsa. Rönn on tuominnut myös MM-kilpailuissa vuodesta 2007 lähtien. Hän on tuominnut Sveitsin kisoissa 2009 loppuottelun Venäjän ja Kanadan välillä. Hänen parinaan toimi slovakialainen Peter Ország. Rönn oli mukana myös Vancouverin olympialaisissa 2010. Rönn tuomitsi ammatikseen neljä kautta (syksy 2011 – kevät 2015) Venäjän liigassa KHL:ssä, kunnes hänet kesällä 2015 valittiin Suomen SM-liigan erotuomarijohtajaksi ja hän palasi takaisin Suomeen. Samalla Rönn lopetti tuomaroinnin ja hänen viimeiseksi ottelukseen päätuomarina jäi 17. toukokuuta 2015 pelattu MM-kisojen pronssipeli Yhdysvallat–Tšekki. Hänen lempinimensä on Rönni ja hän on ollut ammatiltaan kiinteistövälittäjä. == Lähteet == * SM-liiga.fi: Erotuomarit * Rönnin tiedot Jääkiekkomuseon sivuilla. === Viitteet === Luokka:Suomalaiset jääkiekkotuomarit Luokka:Vuonna 1971 syntyneet Luokka:Elävät henkilöt
Mohamed Ali Mahjoubi

Mohamed Ali Mahjoubi (, s. 28. joulukuuta 1966) on tunisialainen jalkapalloilija, pelipaikaltaan puolustaja ja keskikenttäpelaajaa. Hän on Tunisian jalkapallomaajoukkueen kautta aikain neljänneksi paras maalintekijä 18 maalilla. ==Ura== Seurajoukkue tasolla Mahjoubi aloitti uransa AS Marsan joukkueessa, josta hän siirtyi myöhemmin Saksaan kahdeksi kaudeksi Eintracht Braunschweigin joukkueeseen. Palattuaan takaisin Mahjoubi pelasi uransa viimeiset ottelut Espérancen joukkueessa, jossa hän voitti heti ensimmäisellä kaudellaan Tunisian-mestaruuden. ==Saavutukset== *Tunisian-mestaruus: 1994 *Tunisian cup: 1990 ==Lähteet== ==Aiheesta muualla== * Mohamed Mahjoubi FIFA.comissa * Mohamed Mahjoubi Weltfussball.dessä Luokka:Tunisialaiset jalkapalloilijat Luokka:Vuonna 1966 syntyneet Luokka:Elävät henkilöt
Painstained

__NOTOC__ Painstained on Entwinen kuudes studioalbumi, joka julkaistiin 28. tammikuuta 2009. Albumi nousi Suomen virallisen listan sijalle 9. == Kappaleet == # # # # # # # # # # === Japanin bonuskappale === # * Dying Light == Kokoonpano == === Yhtye === * Mika Tauriainen – laulu * Jaani Kähkönen – soolokitara * Tom Mikkola – kitarat, kosketinsoitin * Joni Miettinen – basso * Aksu Hanttu – rummut & lyömäsoittimet, kosketinsoitin, musiikkiohjelmointi === Vierailevat muusikot === * Heikki Pöyhiä – taustalaulu * Hiili Hiilesmaa – lyömäsoittimet === Tuotanto === * Hiili Hiilesmaa – tuottaja, äänittäjä, miksaaja * Kalle Pyyhtinen – taide * Aksu Hanttu – äänittäjä, avustava miksaaja * Björn Engelmann – masteroija == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Keskisuomalainen: suopeaKeskisuomalainen: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2009 albumit Luokka:Entwinen albumit
Cera

CERA () on lääke, joka stimuloi munuaisia tuottamaan erytropoietiinia. Lääketieteessä sitä käytetään munuaisperäisen anemian hoitoon. Kaupallisesti lääke tunnetaan nimellä Mircera ja sen kehitti Roche. Ceraa käytetään myös dopingaineena, koska se lisää erytropoietiinin tuotantoa ja sitä kautta parantaa elimistön hapenottokykyä. Ceraa on vaikeampi havaita testeissä kuin perinteistä epo-hormonia, koska sitä ei tarvitse ottaa yhtä usein. Ceran käyttö havaittiin ensimmäisen kerran 2008 Ranskan ympäriajossa. Pekingin olympialaisten dopingnäytteet tutkittiin uudelleen kisojen jälkeen ja testeissä löydettiin kuusi uutta dopingkäryä. == Lähteet == * * Luokka:Hormonit Luokka:Dopingaineet ja -menetelmät fr:Érythropoïétine#Le CERA
Mikko Mononen

Mikko Mononen on helsinkiläinen hautaustoimisto, jonka maalarimestari Mikko Mononen perusti 1917. Toimisto siirtyi 1923 Liisankatu 25:een Kruununhaassa, jossa se edelleen on, ja lisäksi sillä on kolme muuta toimipistettä (Itäkeskus, Tapiola ja Tikkurila). Toimisto on Kruununhaan kaupunginosan vanhin yritys, sekä myös Etelä-Suomen vanhin hautaustoimisto. Tämän lisäksi yritys on hoitanut Jean Sibeliuksen, Mannerheimin, Ståhlbergin, Paasikiven ja Kekkosen hautajaisia. Hautaustoimisto esiintyy Pentti Saarikosken runossa "Liisankadulla", jonka lauluyhtye Muksut on levyttänyt. Toimiston nimi piti Yleisradion vaatimuksesta muuttaa nimeksi Matti Makkosen ruumisarkkuliike, mutta 2000-luvulla Muksut on esittänyt kappaletta alkuperäistekstillä. ==Lähteet== ==Kirjallisuutta== *Mikko Laakso: Samassa talossa, Hautaustoimisto Mikko Mononen oy:n kahdeksan vuosikymmentä. Mikko Mononen Oy 1998. ISBN 952-90-9934-7. Luokka:Hautaustoimistot Luokka:Suomalaiset yritykset Luokka:Helsinkiläiset yritykset
Sivuperillinen

Sivuperillinen () on henkilö, jonka toinen tai molemmat vanhemmat ovat syntyisin perittävän vainajan kanssa samasta suvusta. Tällaisia henkilöitä ovat veljet ja sisaret sekä näiden lapset.Perintökaari 1:1, voimassa 1734–1965 Kun vainajalla ei ole rintaperillisiä ja vainajan toinen vanhempi on elossa, saavat sivuperilliset puolet perinnöstä jaettavaksi keskenään. Jos vainajalla ei ole rintaperillisiä ja molemmat vanhemmat ovat kuolleet, saavat veljet ja sisaret koko perinnön. Jos joku sisaruksista on kuollut, saavat hänen jälkeläisensä hänen osuutensa.Perintökaari 3:2–3, asetus 19/1878 Vuoden 1966 alussa voimaan tullut nykyinen perintökaari (40/1965 ) ei enää käytä nimitystä sivuperillinen. Sivuperintö-nimitystä käytti vielä esimerkiksi opintotukilaki (65/1994, 22 §), joka käytti nimitystä 1994–1997. ==Katso myös== * Selkäperillinen ==Lähteet== Luokka:Perintöoikeus Luokka:Oikeushistoria
Selkäperillinen

Selkäperillinen () on vanhahtava termi, jolla tarkoitetaan perintöön oikeutettuja vainajan vanhempia ja esivanhempia. Suomen lainsäädännössä termiä käytettiin vuoden 1734 lain perintökaaressaPerintökaari 1:1, voimassa 1734–1965. Nykyisenkin, vuoden 1966 alussa voimaan tulleen perintökaaren mukaan vanhemmat ja isovanhemmat saavat tietyissä tapauksissa perinnön, mutta heistä ei lakitekstissä enää käytetä nimitystä selkäperillinen. Sekä nykyisen että aikaisemman lain mukaan vainajan vanhemmat saavat perinnön vain, jos vainajalla ei ole rintaperillisiä. Jos toinen vanhemmista on kuollut ja perittävällä on veljiä tai sisaria, he perivät elossa olevan vanhemman kanssa ja saavat sen osan, jonka kuollut isä tai äiti olisi perinyt. Jos perittävällä ei ole veljiä tai sisaria, saa elossa oleva vanhempi koko perinnön.Nykyinen Perintökaari (40/1965), 2. luvun 2 § Vanha perintökaari 3:1–2, muutos asetuksella 19/1878 Jos vainajan molemmat vanhemmat ovat kuolleet, eikä heillä ole elossa olevia jälkeläisiä, siirtyy perintö vainajan isovanhemmille, tai jos he eivät ole enää elossa, vainajan sedille, tädeille tai enoille. ==Katso myös== * Sivuperillinen ==Lähteet== Luokka:Perintöoikeus Luokka:Oikeushistoria
Ammutaanhan hevosiakin

Ammutaanhan hevosiakin (They Shoot Horses, Don't They?) on Horace McCoyn romaani vuodelta 1935. Teos ilmestyi suomeksi 1978, ja sen on suomentanut Heikki Salojärvi. Teos kertoo 1930-luvun laman uhrien selviämiskamppailusta Yhdysvalloissa. Tarinassa kuvataan kuukausien mittaisia maratontansseja, jossa kilpailijat haaveilevat kohtalon kääntävästä julkisuudesta. Teoksen suomenkielisen laitoksen jälkisanoissa Peter von Bagh ylistää teosta profeetallisena, ja mainitsee 1970-luvun julkkismyllyn. Hannu Marttila liittää teoksen 2000-luvun tosi-tv-ilmiöön, joiden formaattia se ennakoi kuin käsikirjana. Teoksen pohjalta on Sydney Pollack ohjannut samannimisen elokuvan. Rock-yhtye Mannhain The Exploder -levyn kappaleesta ”Rock to the Top” on kuvattu Teemu Nikin ohjaama musiikkivideo, joka on eräänlainen elokuvaa mukaileva pastissi. Mannhain maratontanssien palkintona ei kuitenkaan ole dollareita – vaan hedelmäkori. Kirjasta on tehty myös näytelmä, jonka on suomentanut Esko Elstelä. ==Lähteet== Luokka:Vuoden 1935 kirjat Luokka:Yhdysvaltalaiset romaanit
Ammutaanhan hevosiakin (elokuva)

Ammutaanhan hevosiakin () on Sydney Pollackin ohjaama elokuva vuodelta 1969. Se pohjautuu Horace McCoyn vuonna 1935 ilmestyneeseen samannimiseen romaaniin. Gig Young palkittiin roolistaan parhaan miessivuosan Oscarilla. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * Luokka:Vuoden 1969 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Sydney Pollackin ohjaamat elokuvat Luokka:Parhaan miessivuosan Oscar- palkinnon saaneet elokuvat Luokka:Elokuvat köyhyydestä
Suojärven kartonkitehdas

Suojärven kartonkitehdas () on Suojärvellä Karjalan tasavallassa Venäjällä sijaitseva kartonkitehdas. Tehdas sijaitsee Suomen Neuvostoliitolle luovuttaman entisen Suojärven kunnan alueella. Tehdas perustettiin alueen kuuluessa Suomelle ja sen omisti tuolloin Wiborg Wood Company. Tehtaisiin kuului Suojärven saha sekä Suojärven puuhiomo, kartonki- ja laatikkotehdas. Sellutehdas perustettiin vuonna 1937. Venäjän aikana tehtaan omisti holdingyhtiö OAO Petrozavodskmash. Tehtaalla on yksi toimiva kartonkikone. Kartonkikone seisoi vuosina 1994-2004. Vuonna 2004 OAO Kondopoga -yhtiö osti Suojärven kartonkitehtaan.История предприятия Kodopoga-yhtiön historia yhtiön kotisivuilla. Vuonna 2005 tehtaassa valmistettiin 70 700 tonnia kartonkia. Tehdas työllistää noin 300 henkilöä. == Katso myös == * Venäjän paperiteollisuus * Hämekosken kartonkitehdas * Hovinmaan paperitehdas * Leppäkosken paperitehdas * Läskelän paperitehdas ==Lähteet== == Aiheesta muualla == *www.megasklad.ru *Metlan sivustolta Luokka:Suojärven piiri Luokka:Venäjän paperiteollisuus Luokka:Suojärvi Luokka:Suomalaiset metsäteollisuusyhtiöt Luokka:Suomen teollisuushistoria
Okratoksiinit

Okratoksiini on Aspergillus ochraceus -sienen tuottama homemyrkky, joka osoitettiin myrkylliseksi vuonna 1957. Okratoksiinin tiedetään tappaneen muutamassa päivässä sikoja, joita on ruokittu saastuneella rehulla. Okratoksiinin vaikutukset ovat tällöin kohdistuneet munuaisiin ja maksaan.Neville J. Dicks & al: Fungal Ecology, 1995. ISBN 0-412-22960-9 Okratoksiinien epäillään aiheuttavan syöpää. == Eri okratoksiineja == *Okratoksiini A (C20H18ClNO6) CAS-numero 303-47-9 *Okratoksiini B (C20H19NO6) CAS-numero 4825-86-9 *Okratoksiini C (C22H22ClNO6) CAS-numero 4865-85-4 *Okratoksiini TA (C20H18ClNO7) CAS-numero 53011-67-9 == Katso myös == *Aflatoksiinit ==Lähteet== == Aiheesta muualla == *Terveysportti: Okratoksiini *Detailed information about mycotoxins *Georg Thieme Verlag KG: Ochratoxine *PubChem: Ochratoxin TA Luokka:Mikrobitoksiinit Luokka:Homemyrkyt
Anaksimenes Lampsakoslainen

Anaksimenes Lampsakoslainen (, ) oli antiikin kreikkalainen oraattori ja sofisti, joka oli kotoisin Lampsakoksesta. Hän oli Aristokleen poika, ja hänen opettajiaan olivat kyynikko Diogenes Sinopelainen ja Zoilos. Niin sanotun Aleksanteri-romaanin mukaan Anaksimenes oli Aleksanteri Suuren opettaja, mutta tämä ei ole mahdollista. Anaksimenes kirjoitti kolme teosta, Hellenikan, Filippos II:a käsitelleen Filippikan ja Aleksanteria käsitelleen ta peri Alexandron. Kaikki kolme ovat hävinneet. Anaksimenes seurasi Aleksanterin mukana tämän Persian sotaretkellä ja pelasti kotikaupunkinsa Lampsakoksen, jotka olivat kannattaneet persialaisia.Heckel s.27 == Lähteet == * === Viitteet === Luokka:Antiikin kreikkalaiset kirjailijat
Dmitri Furmanov

Dmitri Andrejevitš Furmanov (; 7. marraskuuta (J: 26. lokakuuta) 1891 Sereda, nykyinen Furmanov – 15. maaliskuuta 1926 Moskova) oli venäläinen neuvostokirjailija. Dmitri Furmanov syntyi porvarissäätyyn siirtyneen talonpojan perheeseen. Hän kävi koulua Ivanovo-Voznesenskissa ja Kinešmassa ja opiskeli vuodesta 1912 lähtien Moskovan yliopiston historiallis- kielitieteellisessä tiedekunnassa. Vuonna 1915 hän lähti vapaaehtoisena lääkintämieheksi ensimmäisen maailmansodan rintamalle. Lokakuusta 1916 Furmanov työskenteli opettajana Ivanovo-Voznesenskissa. Siellä hän osallistui vuoden 1917 vallankumoustapahtumiin ensin sosialistivallankumouksellisena ja sitten anarkistina. Kesällä 1918 Furmanov liittyi bolševikkipuolueeseen ja työskenteli sen jälkeen Mihail Frunzen avustajana Venäjän kansalaissodassa. Maalis-heinäkuussa 1919 hän oli komissaarina Vasili Tšapajevin divisioonassa. Myöhemmin hän toimi poliittisissa tehtävissä Turkestanin rintamalla ja osallistui sotatoimiin Vernyissä (nykyinen Almaty) ja Kubanilla. Heinäkuussa 1921 Furmanov asettui Moskovaan, jossa hän työskenteli kustannustoimittajana ja suoritti loppuun opintonsa yliopistossa. Furmanovin ensimmäiset runot julkaistiin jo kouluaikana, mutta vakituista kirjallista toimintaa hän alkoi harjoittaa vasta 1920-luvun alussa. Hänen pääteoksensa on kansalaissodan sankarihahmosta Vasili Tšapajevista kertova dokumenttiromaani Tšapajev (1923), jota pidettiin yhtenä neuvostokirjallisuuden alkuvaiheen merkittävimmistä saavutuksista. Georgi ja Sergei Vasiljev ohjasivat vuonna 1934 romaaniin perustuvan samannimisen menestyselokuvan. Furmanovin romaanit, novellit ja kertomukset ovat aatteellisia, omakohtaisia ja dokumenttipohjaisia kansalaissodan kuvauksia. Hän toimi Moskovan proletaarikirjailijoiden yhdistyksen sihteerinä ja oli yksi Venäjän proletaarikirjailijoiden yhdistyksen perustajista. Hän kuoli influenssan jälkitautiin. Kirjailijan mukaan on nimetty hänen syntymäkaupunkinsa Furmanov (aikaisemmin Sereda). ==Suomennettuja teoksia== * Punainen maihinnousujoukko (Krasnyi desant). Suom. E. A. Henttonen. Leningrad: Kirja, 1931. * Seitsemän päivää (Sem dnei). Leningrad: Kirja, 1931. * Tshapajev. Suom. Kerttu Lindqvist. Leningrad: Kirja, 1931. * Tshapajev. Toim. Vieno Levänen. Petroskoi: Karjalais-Suomalaisen SNT:n valtion kustannusliike, 1950. * Tshapajev. Toim. Vieno Levänen. Petroskoi: Karjalais-suomalaisen SNT:n valtion kustannusliike, 1956. * Tšapajev. Suomennoksen tarkistanut Marja-Leena Raunio. Moskova: Edistys, 1979. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1891 syntyneet Luokka:Vuonna 1926 kuolleet
Stuttgarter Kickers

Stuttgarter Kickers on vuonna 1899 perustettu saksalainen jalkapalloseura Stuttgartin kaupungista. Seura perustettiin vuonna 1899 nimellä FC Stuttgarter Cickers. Joukkue pelasi pitkään Saksan 2. Bundesliigassa mutta nousi pääsarjaan kaudeksi 1988–1989. Seurassa on pelannut suomalaisista Ari Hjelm ja Kari Laukkanen. Jürgen Klinsmann aloitti ammattilaisuransa joukkueessa. Muita seurassa pelanneita kuuluisia pelaajia ovat muun muassa 1980- ja 90-lukujen maajoukkuepuolustaja Guido Buchwald ja Kroatian maajoukkuepelaaja Robert Prosinečki. == Aiheesta muualla == Seuran virallinen sivu Luokka:Saksalaiset jalkapalloseurat Luokka:Stuttgartin urheilu Luokka:Baden-Württembergin jalkapallo Luokka:Vuonna 1899 perustetut urheiluseurat
Kriteerin ongelma

Kriteerin ongelma on tietoteoriassa tiedon lähtökohtaa koskeva ongelma. Kriteerin ongelman mukaan tietämisen haasteena on tosien väitteiden erottaminen epätosista. Ongelma on erillinen ja perustavanlaatuisempi kuin regressioargumentti, joka liittyy tiedon oikeuttamiseen. Roderick Chisholm on kuvannut ongelman kahdella kysymyksellä teoksessaan Theory of Knowledge (1966): # Mitä tiedämme? tai: Mikä on tietomme laajuus? # Kuinka tiedämme? tai: Mikä on tietämisen kriteeri? Vastaus jompaan kumpaan kysymykseen mahdollistaa vastauksen laatimisen myös toiseen kysymyksistä. Partikularismi pyrkii vastaamaan kysymykseen 1 ensin. Sen mukaan on olemassa tapauksia, joissa tiedämme jotakin kiistatta, ja se pyrkii järjestämään näitä jo tiedettyjä asioita ja muotoilemaan niistä yleisen kriteerin tietämiselle. Metodismi toimii päinvastoin, pyrkien vastaamaan ensimmäisenä kysymykseen 2. Sen mukaan voidaan antaa yleinen kriteeri, jonka perusteella yksittäistapauksia voidaan arvioida suhteessa tietämiseen. Empirismi on eräs esimerkki tietoteoreettisesta metodismista. Kolmas vaihtoehto on filosofinen skeptismi. Skeptikon mukaan kumpaankaan kysymykseen ei voida vastata, koska vastaaminen vaatisi aina ensin vastaamista toiseen kysymyksistä. Seurauksena emme voi oikeuttaa mitään uskomuksistamme. Monet tietoteoreetikot pitävät kantaa kestämättömänä, koska se ei selitä mitään riittävässä määrin. Aihetta tutkinut Krister Talvinen esittää väitöskirjassaan seuraavaa: Jotta epätodet väitteet voitaisiin erotella tosista, tarvitaan tosien väitteiden kriteeri. Mutta jotta tiedettäisiin, onko kriteeri juuri oikea, tarvitaan kriteeri jonka avulla huonot kriteerit voi erottaa hyvistä. Tämä johtaa kuitenkin kriteerien päättymättömään ketjuun. Kukaan ei voi esittää ääretöntä määrää kriteerejä, joten näyttää siltä, että tosia väitteitä ei voi hyväksyttävästi erottaa epätosista. Talvinen tekee tästä johtopäätöksen, että kriteerin ongelmaa ei ole onnistuttu ratkaisemaan ja siksi skeptismi on vääjäämätöntä. == Lähteet == Luokka:Ongelmat Luokka:Tietoteoria
Ilmapiirikartoitus

Ilmapiirikartoitus tehdään työpaikalla tai muussa organisaatiossa vallitsevan työilmapiirin selvittämiseksi. Kartoituksella pyritään löytämään ilmapiiriin vaikuttavat myönteiset ja kielteiset tekijät. Sitä pidetään tärkeänä osana henkilöstön ja työyhteisön kehittämisessä. Työelämän ilmapiirikartoitus toteutetaan joko henkilökohtaisina haastatteluina tai täyttämällä kyselylomake verkossa. Aineiston käsittelee aiheeseen perehtynyt psykologi, joka laatii tulosten pohjalta palauteraportin. ==Lähteet== == Aiheesta muualla == * Luokka:Työ
Ulrich Wilcken

Ulrich Wilcken (18. joulukuuta 1862 – 10. joulukuuta 1944) oli saksalainen historioitsija ja papyrologi. Wilcken opiskeli Leipzigissa, Tübingenissä ja Berliinissä. Theodor Mommsen kannusti häntä ottamaan vastaan viran papyrusten luetteloijana. Mommsenin ansiosta Wilken seurasi Eduard Meyeriä muinaishistorian professorina Breslaussa vuonna 1889. Myöhemmin Wilcken oli professorina Würzburgissa (1900), Hallessa (1903), Leipzigissa (1906) ja Bonnissa (1912). Myöhemmin hän työskenteli Münchenissä (1915) ja Berliinissä (1917). Wilken oli kreikkalaisen ja roomalaisen papyrologian pioneeri saksassa. Hän kokosi suuria määriä ptolemidien aikaisia papyruksia ja ostrakoneja. Vuonna 1931 Wilken kirjoitti Aleksanteri Suurta käsitelleen teoksen, joka muun muassa käännettiin englanniksi. Luokka:Saksalaiset historioitsijat Luokka:Saksalaiset antiikintutkijat Luokka:Vuonna 1862 syntyneet Luokka:Vuonna 1944 kuolleet
Parkstad Limburg Stadion

Parkstad Limburg Stadion (lyh. PLS) on vuonna 2000 avattu jalkapallostadion Kerkraden kaupungissa Alankomaissa. Se on Eredivisiessä pelaavan Roda JC:n kotistadion. Stadionille mahtuu jalkapallo-otteluissa noin 19 500 katsojaa. Konserteissa katsojakapasiteetti on 28 500. Stadionilla on 24 aitiota. Stadionin yhteydessä toimii kasino, yökerho, hotelli ja muita liikkeitä. Stadionin läheisyydessä olevat 3000 parkkipaikkaa on jaettu ympärillä sijaitsevien markettien kanssa. Stadion sijaitsee moottoritie E314:n välittömässä läheisyydessä kävelyetäisyydellä Hollannin ja Saksan rajasta. thumb|left|Näkymä stadionin sisältä ==Aiheesta muualla== *Stadionin virallinen sivusto Luokka:Alankomaiden jalkapallostadionit
Suomen kirjailijanimikkoseurat

Suomen kirjailijanimikkoseurat ry on suomalainen rekisteröity yhdistys, jonka tarkoituksena on toimia Suomalaisten kirjailijoille nimettyjen yhdistysten yhteistyöelimenä. Seura on perustettu vuonna 2004 ja vuonna 2010 siihen kuuluu yhteensä 52 yhdistystä. Joillekin kirjailijoille on omistettu enemmän kuin yksi seura. Suomen kirjailijanikkoseuralla on yhteistyökuppaneita: * Ruotsissa De Litterära Sällskapens Samarbetsnämd - DELS. * Tanskassa Samrådet for de Litterære Selskaber i Danmark, * Saksassa on ALG. ==Jäsenseurat== *Aleksanteri Ahola-Valo, Elpo ry *Isa Asp, Kainuun Isa Asp Seura ry *Minna Canth, **Kanttilan Kulttuurikeskuksen Kannatusyhdistys ry **Minna Canthin Seura ry *Saima Harmaja, Saima Harmaja -seura ry *Kaarina Helakisa, Kaarina Helakisa -seura ry *Immi Hellén, Immi Hellén -seura ry *Veikko Huovinen, Veikko Huovinen -seura ry *Tove Jansson, Tove Jansson -seura ry *Aino Kallas, Aino Kallas Seura ry *Kauppis-Heikki (Heikki Kauppinen), Kauppis-Heikin Seura ry *Ilmari Kianto **Ilmari Kianto -seura ry **Ilmari Kiannon perinneyhdistys K.H.P.V *Volter Kilpi, Volter Kilven seura ry *Aleksis Kivi **Aleksis Kiven seura **Turun Aleksis Kivi -kerho ry *Yrjö Kokko, Yrjö Kokko -seura ry *Jarkko Laine, Jarkko Laineen seura ry *Larin-Kyösti, Larin-Kyöstin Seura r.y. *Eino Leino, Kainuun Eino Leino -seura ry *Väinö Linna, Väinö Linnan seura ry *Elias Lönnrot, Elias Lönnrot -seura ry *Otto Manninen, Otto Mannisen Seura ry *Hj. Nortamo, Nortamo-Seor *Lassi Nummi, Lassi Nummen seura ry *L. Onerva, L. Onervan Seura ry *Arto Paasilinna, Arto Paasilinnan seura ry *Samuli Paronen, Samuli Parosen Seura ry *Juhani Peltonen, Juhani Peltosen seura ry *Armas J. Pulla, Armas J. Pulla Seura ry *Pietari Päivärinta, Pietari Päivärinta -seura ry *Kalle Päätalo, Kalle Päätalo -seura ry *Väinö Riikkilä, Väinö Riikkilä -seura ry *Mauri Sariola, Mauri Sariola -seura ry *Kaarlo Sarkia, Sarkia-Seura ry *F.E. Sillanpää, F. E. Sillanpään Seura ry *Elvi Sinervo, Elvi Sinervo -seura ry *Edith Södergran, Edith Södergran -sällskapet rf *Marko Tapio, Tapperien taideseura ry *Harri Tapper, Tapperien taideseura ry *Jacob Tegengren, Jacob Tegengren -sällskapet rf *Sakari Topelius, Topelius-seura r.y. - Topeliussällskapet r.f. *Topias (Toivo Kauppinen), Topias-Seura ry *Heikki Turunen, Vuonislahden Taiteilijatalo ry *Mika Waltari, Mika Waltari- seura ry *Lauri Viita, Lauri Viita -seura ==Aiheesta muualla== *Seuran kotisivut Luokka:Suomalaiset kirjallisuusseurat
PLS

PLS voi tarkoittaa seuraavia asioita: *PLS, soittolistatiedosto *PLS, Providencialesin kansainvälisen lentoaseman IATA-koodi *PLS, Pleasingtonin rautatieaseman koodi * *Papillon-Lefevren syndrooma *Parkstad Limburg Stadion, stadion Alankomaissa *Public Land Survey System.
Ääretön regressio

Ääretön regressio syntyy sarjassa väittämiä silloin, kun väittämän P1 totuus riippuu väittämän P2 totuudesta, ja edelleen mille tahansa väittämälle Pn kyseisessä sarjassa sen totuus riippuu väittämän Pn+1 totuudesta. Tällöin väittämälle P1 ei olisi koskaan tarpeeksi tukea, koska ääretöntä sarjaa, joka tuen tarjoaisi, ei voida koskaan saattaa loppuun. Ääretön regressio muodostaa erityisen ongelman silloin, kun pyritään ratkaisemaan jokin ongelma tavalla, joka päätyy lopulta uudelleen samaan ongelmaan. Tällöin alkuperäinen ongelma toistuu loputtomiin. Filosofiassa äärettömään regressioon perustuvat argumentit pyrkivät osoittamaan, että jokin filosofinen teoria on näennäisratkaisu, koska se vain siirtää ongelman toisaalle. == Ääretöntä regressiota hyödyntäviä argumentteja == * Agrippan trilemma * Homunculus- kritiikki ja kartesiolainen teatteri-argumentti * Kolmannen ihmisen argumentti * Regressioargumentti == Katso myös == * Kehäpäätelmä == Lähteet == Luokka:Filosofian termit Luokka:Loogiset virhepäätelmät Luokka:Tietoteoria
Ramoviisut

Ramoviisut on ramopunk-henkinen tapahtuma ja biisintekokilpailu, jonka on kehittänyt Rehtori Hekon 2004-2008 pyörittämä Converse-kerho. Converse-kerho järjesti Ramoviisut vuosina 2005, 2006, 2007 ja 2008. Converse-kerhon lopetettua Ramoviisujen järjestäminen siirtyi uusille punk-aktiiveille. Ramoviisut on järjestetty alusta lähtien Helsingissä Semifinalissa ja ajankohtana on aina ollut toukokuu. Vuonna 2011 kilpailua ei järjestetty. ==Tuomaristot== Kilpailussa on ollut esikarsintatuomaristo eli raati, joka on valinnut loppukilpailuun päässeet kappaleet. 2005: Kirjailija Leena Lehtolainen, muusikko Joey Luumäki ja Ramopunk.com-sivuston ylläpitäjä Mika Vesterinen. 2007: Kolme kaikki Converse-kerhot läpikäynyttä aktiivista ramopunkkaria Kimmo Aaltonen, Ilari Ylijärvi ja Riina Suvanto. 2008: Ne Luumäet-yhtyeen jäsenet. 2009: Muusikko ja kaupunginvaltutettu Tumppi Varonen, muusikko Jyrki Liikka, radiotoimittaja Njassa ja edesmenneen Converse-kerhon puuhanainen Anu Vihma. 2010: Muusikko ja toimittaja Vesa Häkli, Muusikko Teemu Bergman, Muusikko Isa-Eerika ja Ramo-aktiivi Hartza Miettinen. 2013: Hallitsevan mestarin, Me Wokkivihannesten edustaja Eetu Mantere, Ramopunk.com –sivuston ylläpitäjä Mika Vesterinen, Hiljaiset levyt-levy-yhtiön Jukka Junttila sekä ramopunkkari Essi Kannisto. 2014: Levymoguli Epe Helenius, äänittäjä/tuottaja Mikko Karmila, muusikko Miika Söderholm, sekä yleisön edustajana Ramopunk.com -tukiyhdistys ry:n puheenjohtaja Minna Wallenius. ==Ramoviisujen voittajat== Loppukilpailussa voittaja on valittu yleisöäänestyksellä. * 2005: Kesä-Vantaa - Ilkka Hendolin * 2006: Pogoomaan - Ratpack * 2007: Kutosdivariin - Iskuryhmä * 2008: Takaisin Havannaan - Nixonix * 2009: Kesätennarit - ES&Co; * 2010: Inno no Senomar - Me Wokkivihannekset * 2013: Hullu nainen - Psykoterapia * 2014: Mielisairaalaan - Rakas Rappio ==Aiheesta muualla== * Ramoviisut 2005 * Ramoviisut 2006 * Ramoviisut 2007 * Ramoviisut 2008 * Ramoviisut 2009 * Ramoviisut 2010 * Ramoviisut 2013 * Ramoviisut 2014 Luokka:Ramopunk Luokka:Musiikkitapahtumat Suomessa Luokka:Helsingin tapahtumat
Cammell Laird

Cammell Laird on brittiläinen laivanrakennusyritys. Se oli yksi tunnetuimpia brittiläisiä laivanrakennusyrityksiä 1800- ja 1900-luvuilla. Yhtiö syntyi birkenheadläisen Laird, Son & Companyn ja sheffieldiläisen Johnson Cammell & Companyn yhdistyessä 1900-luvun vaihteessa. == Historia == Yhtiön perusti 1824 William Laird perustaessaan Birkenhead Iron Works -nimisen yrityksen. Yhtiöön liittyi 1828 perustajan poika John Laird, ja samana vuonna se rakensi ensimmäisen aluksensa. Herrojen Cammell ja Laird yritykset liitettiin 1903 yhteen päätoimialana laivanrakennus. Johnson Cammell & Company oli Charles Cammelin sekä Henry ja Thomas Johnsonin perustama metallialanyritys, jonka päätoimialana oli erilaiset metallituotteet esimerkiksi teräspyörät ja rautatiekiskot. Yhtiön pääpaikkana oli Sheffield. Cammell Lairdin telakalta valmistui vuosina 1829–1947 yli 1100 erilaista alusta. Lukuisten tunnettujen alusten joukossa oli muun muassa vuonna 1858 valmistunut Ma Roberts, joka oli maailman ensimmäinen teräsalus ja joka tehtiin David Livingstonen Sambesin retkeä varten, Cunard Linen vuonna 1938 valmistunut Mauretania sekä vuonna 1920 valmistunut Fullagar, joka oli ensimmäinen ainoastaan hitsaamalla kasattu alus. Yhtiö kansallistettiin 1977 yhdessä muiden brittiläisten laivanrakentajien kanssa muodostettaessa British Shipbuilders -yhtiö. Yhtiö palasi yksityiseen omistukseen 1986 toisen kansallistamalla luodun yrityksen, VSEL:n, osana. VSEL ja Cammell Laird ovat ainoat brittiläiset telakat, joilla on valmius rakentaa ydinsukellusveneitä. Telakan epäonnistuessa täyttämään tehtyä sopimusta, yhtiö joutui 2001 myymään Birkenheadin, Gosportin, Teessiden ja Tynesiden telakat A&P; Shiprepair Groupille. Yhtiön tuotemerkki on edelleen käytössä Gibraltarin telakalla. Peel Holdings osti tammikuussa 2007 Cammell Lairdin. == Lähteet == *Oceanlinermuseum - Cammell Laird
R. B. Braithwaite

Richard Bevan Braithwaite (15. tammikuuta 1900 – 21. huhtikuuta 1990) oli englantilainen filosofi, joka työskenteli tieteenfilosofian, etiikan ja uskonnonfilosofian aloilla. Hän oli vakaumukseltaan kristitty ja kannatti loogista positivismia. Braithwaite syntyi Banburyssä Oxfordshiressä ja opiskeli Cambridgen yliopistossa fysiikkaa ja matematiikkaa. Hän toimi yliopiston Sidgwick-oppituolin moraalifilosofian lehtorina vuosina 1934–1953, ja Knightbridge-oppituolin moraalifilosofian professorina vuosina 1953–1967. Braithwaite kirjoitti muun muassa tieteellisestä selittämisestä ja uskonnollisesta uskosta empirismin näkökulmasta. Braithwaite toimi Aristotelian Societyn puheenjohtajana vuosina 1946–1947. Hänet valittiin British Academyn jäseneksi vuonna 1957. Hän kuoli Cambridgessä Cambridgeshiressä 90-vuotiaana. == Teoksia == * Scientific Explanation (1953) * Theory of Games as a Tool for the Moral Philosopher (1955) * An Empiricist's View of the Nature of Religious Belief (1955) == Aiheesta muualla == * R. B. Braithwaite, British Academy Fellows Archive * Mellor, D. H.: Science, Belief and Behaviour: Essays in Honour of R. B. Braithwaite Luokka:Englantilaiset filosofit Luokka:Tieteenfilosofit Luokka:Vuonna 1900 syntyneet Luokka:Vuonna 1990 kuolleet
Maissikoisa

Maissikoisa (Ostrinia nubilalis) on koisaperhosiin kuuluva vanhan mantereen hyönteinen, joka on alun perin hirssin tuholainen. Siitä on tullut Amerikassa sitäkin vakavammin otettava tuhoeläin. Se on raportoitu Yhdysvaltojen itärannikolta Massachusettsista vuonna 1917, ja sen toukka tuhoaa erityisesti maissin satoa. Nyttemmin se tunnetaan Kanadaa ja Kalliovuoria myöten. Maissikoisa ei elä pelkästään viljakasveissa, vaan sille kelpaavat melkein kaikki ruohovartiset kasvit, joiden varsi on tarpeeksi tukeva, että toukka voi kaivautua sen sisään. Yhdysvalloissa on havaittu, että maan itäosissa maissikoisat suosivat monia eri isäntäkasveja, kun taas lännessä ne pysyttelevät selvemmin maississa. Maissikoisan biologiseen torjuntaan on käytetty menestyksekkäästi munakiilukaisten (Trichogramma) sukuun kuuluvia loispistiäisiä.Biological control of the European corn borer, Ostrinia nubilalis, by the parasitic wasp, Trichogramma ostriniae, in bell peppers Maissikoisan munat ovat noin millin mittaisia, soikeita, aluksi valkoisia, vanhemmiten oranssinsävyisiä. Niistä kuoriutuu toukkia 4–7 päivässä. Toukat ovat vaaleanruskeita, mustapäisiä. Ne käyvät läpi kuusi muodonmuutosvaihetta joiden kokonaiskesto on noin kaksi kuukautta. Kotelo on kellertävä, pari milliä paksu ja puolitoista senttiä pitkä. Aikuisen koiraan siipien kärkiväli on 20–26 mm naaraan 25–34 mm. Ne ovat ruskea-harmaa-keltakuvioisia, koiras tummempi kuin naaras. == Lähteet == == Aiheesta muualla == *Laji.fi: Maissikoisa (Ostrinia nubilalis) *Lajin nimestä *Centre for Agriculture and Biosciences International (CABI): Ostrinia nubilalis (European maize borer) *Pherobase: Semiochemicals of Ostrinia nubilalis, the European corn borer Luokka:Heinäkoisat Luokka:Kasvien tuhohyönteiset
Juhani Lindholm

Antti Juhani Lindholm (s. 16. maaliskuuta 1951 Helsinki) on suomalainen kirjallisuuden kääntäjä. Hän on kääntänyt sekä tieto- että kaunokirjallisuutta. Erityisen arvostettu on hänen Vänrikki Stålin tarinoista tekemänsä uusi suomennos, josta hän sai kirjallisuuden valtionpalkinnon vuonna 2009. Lindholm valmistui humanististen tieteiden kandidaatiksi vuonna 1981 Helsingin yliopistosta. Vuodesta 2008 hän on ollut Eino Leinon Seuran puheenjohtaja. Lindholm on ollut vapaa suomentaja vuodesta 1982 kääntäen englannista ja ruotsista. Hän on nopea työssään ja tekee siitä huolimatta tasokkaita käännöksiä. Urallaan Lindholm on kääntänyt yli sata kirjaa ykkössuosikkinaan Ian McEwan, jolta hän on kääntänyt kymmenen kirjaa. ==Palkinnot ja tunnustukset== * Kääntäjäkarhu 2007 * J. A. Hollon palkinto 2009 * Kirjallisuuden valtionpalkinto 2009 * Taiteilijaeläke 2013 * Mikael Agricola -palkinto 2015 * Pro Finlandia -mitali 2015 ==Käännöksiä== * Michael Ondaatje: Englantilainen potilas (1993) * Daniel Defoe: Robinson Crusoe (2000) * Jeffrey Eugenides: Virgin suicides: Kauniina kuolleet (2003) * Emily Brontë: Humiseva harju (2006) * Johan Ludvig Runeberg: Vänrikki Stålin tarinat (1. osa 2007 ja 2. osa 2008) * Bengt Jangfeldt: Panoksena elämä: Vladimir Majakovski ja hänen piirinsä (2008) * Haruki Murakami: Kafka rannalla (2009) * Thomas Pynchon: Painovoiman sateenkaari (2014) * David Foster Wallace: Kummatukkainen tyttö (2016) == Teokset == * ==Lähteet== Luokka:Suomentajat Luokka:Pro Finlandia -palkitut Luokka:Vuonna 1951 syntyneet Luokka:Elävät henkilöt
Randy Bass

pienoiskuva|Randy Bass Randy William Bass (s. 13. maaliskuuta 1954 Lawton, Oklahoma) on yhdysvaltalainen demokraattisen puolueen poliitikko ja entinen baseballpelaaja. Hän pelasi kotimaassaan ammattilaisena Major League Baseball -tasolla vuosina 1977–1982.Baseball-reference.com Tämän jälkeen hän oli vuosina 1983–1988 Japanin Hanshin Tigers -seuran pelaajana. Bass pääsi vuonna 2004 Oklahoman senaattiin. Hän pitää baseballin lisäksi golfista.Oklahoma State Senate == Lähteet == Luokka:Yhdysvaltalaiset baseballpelaajat Luokka:Yhdysvaltalaiset demokraattipoliitikot Luokka:Vuonna 1954 syntyneet Luokka:Elävät henkilöt
Cleantech

Cleantech eli "puhdas teknologia" tarkoittaa tuotteita, palveluita, prosesseja ja teknologioita, jotka edistävät luonnonvarojen kestävää käyttöä ja ehkäisevät tai vähentävät liiketoiminnan kielteisiä ympäristövaikutuksia. Esimerkkejä energiatehokkuuden parantamiseen liittyvistä aloista ovat kierrätys, uusiutuvan energian kehittäminen, informaatioteknologia, kestävät liikenneratkaisut ja sähkömoottorien sekä valaistuksen kehittäminen. Globaalilla tasolla cleantech-markkinoiden arvo oli vuonna 2012 noin 1600 miljardia euroa. Markkinat kasvavat keskimäärin 7–8 % vuosittain. Euroopan unioni järjestää joka toinen vuosi yrityksille kilpailun, jossa palkitaan edelläkävijöitä ympäristöystävällisissä toiminnoissa. Suomessa Cleantech Finland -kilpailua koordinoi Sitran Ympäristöohjelma. ==Cleantech Suomessa== Suomessa on noin 2000 cleantech-yritystä. Ala työllistää noin 50 000 henkeä. Cleantech-alan liikevaihto oli vuonna 2012 noin 25 miljardia euroa. Kasvua edellisvuoteen oli 15 %. Suomen tärkeimpiä markkina-alueita ovat Saksa, Kiina, Venäjä ja Intia. Suomalaisten yritysten vahvuuksia ovat erityisesti teollisten prosessien energiatehokkuus, bioenergiaa ja biopohjaiset tuotteet. Suomalaisen cleantech-alan yhteenliittymä Cleantech Finland kokoaa yhteen yli 80 kansainvälistyvää cleantech-yritystä. Suomen työ- ja elinkeinoministeriö aloitti cleantechin strategisen ohjelman Kataisen hallituskaudella vuonna 2012. Sen tavoitteena on vuoteen 2020 mennessä luoda 40 000 uutta puhtaan teknologian työpaikkaa Suomeen, lisätä alan yritysten liikevaihtoa 50 miljardiin euroon ja kasvattaa cleantech-yritysten määrää 3000:een. ==Lähteet== ==Aiheesta muualla== * Cleantech Finland - suomalaisten cleantech- yritysten yhteenliittymä * Monikansallinen Cleantech-verkosto Luokka:Ympäristötaloustiede Luokka:Seulonnan keskeiset artikkelit
Estadio Polideportivo de Pueblo Nuevo

Estadio Polideportivo de Pueblo Nuevo on stadion San Cristóbalin kaupungissa, Venezuelassa. Stadion on monikäyttöinen, mutta pääsääntöisesti siellä pelataan jalkapalloa: stadionilla pelattiin mm. 3 ottelua vuoden 2007 Copa Américassa. ==Lähteet== Luokka:Venezuelan jalkapallostadionit Luokka:Venezuelan urheilu
Kultarynnäkön iloiset päivät

Kultarynnäkön iloiset päivät (Paint Your Wagon) on komediallinen lännenmusikaali, joka sai ensi-iltansa vuonna 1969. Teatterimusikaaliin pohjautuva elokuva sijoittuu Kalifornian kultaryntäyksen aikoihin 1800-luvun puoleenväliin. Pääosien näyttelijät Lee Marvin, Clint Eastwood ja Jean Seberg eivät kukaan olleet ensisijaisesti laulajia ja vaikka Eastwood ja Marvin lauloivatkin omat laulunsa, Sebergin laulut dubattiin. Lee Marvinin karhealla äänellään esittämästä kappaleesta "(I Was Born Under a) Wand’rin’ Star" tuli hitti Euroopassa. The New York Timesin kriitikot valitsivat Kultarynnäkön iloiset päivät vuonna 2004 yhdeksi tuhannesta kaikkien aikojen parhaasta elokuvasta. Video-oppaassa vuodelta 1994 Asko Alanen piti elokuvaa ”hilpakkana” sovituksena Loewen ja Lernerin musikaalista. Hän antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”. ==Lähteet== == Aiheesta muualla == * Luokka:Yhdysvaltalaiset lännenelokuvat Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:Vuoden 1969 yhdysvaltalaiset elokuvat Luokka:Joshua Loganin ohjaamat elokuvat Luokka:Musikaaleihin perustuvat elokuvat